Darwins barkedderkopp

Darwins barkedderkopp (Caerostris darwini) er en art av edderkopper i gruppen hjulspinnere.
Den spinner et av de største kjente nettene, med et areal på opptil 2,8 kvadratmeter og med fortøyningstråder som spenner opptil 25 meter. 
Edderkoppsilken som denne arten produserer, er over dobbelt så sterk som annen edderkoppsilke og ti ganger sterkere enn kevlar.

Arten har fått navn etter Charles Darwin, og artsbeskrivelsen ble forberedt 24. november 2009, nøyaktig 150 år etter Darwins utgivelse av Artenes opprinnelse.

Hannene blir opptil 6 mm i størrelse, mens hunnene kan bli opptil 18 mm.

 Referanser 
Bioprospecting Finds the Toughest Biological Material: Extraordinary Silk from a Giant Riverine Orb Spider - plosone.org

 Eksterne lenker 

  Verdens største edderkoppnett - National Geographic

Kategori:Hjulspinnere